Twee beseer na Kempton Park-skieteryArgieffoto (StevePB, Pixabay) “Die twee persone het langs die pad gelê toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Een van die persone was in ŉ kritieke toestand en is met ŉ helikopter na ŉ privaat hospitaal in Johannesburg geneem.” Volgens Santi Steinmann, woordvoerder van Netcare 911, is die man 42 jaar oud. Hy is glo in die bors geskiet. Meiring het gesê die tweede man het slegs geringe beserings opgedoen. Hy is op die toneel behandel en na die Aarwyp-kliniek geneem. Die verkeer is ontwrig toe ŉ gedeelte van die pad gesluit moes word sodat die helikopter kon land. Die polisie stel ondersoek in.